تورکیه میللی گوونلیک شوراسی‌نین بو ایلکی ایلک توپلانتی‌سیندا تورکیه‌نین اوز-اوزه قالدیغی سالدیری لارا قارشی قطعیتلی موباریزه‌سی‌نین داوام ائدیله‌جگی وورغولاندی.
تورکییه پرزیدنتی رجب طیب اردوغانین صدرلیگی ایله پرزیدنت کومپلکسینده تورکیه میللی گوونلیک شوراسی‌نین بو ایلکی ایلک توپلانتی‌سی کئچیریلدی.
توپلانتی‌دان سونرا یاییملانان بیاناتدا تورکیه میللی گوونلیک شوراسیندا تورکیه‌نین میللی گوونلیگینه قارشی ترور تهدیدی‌نین، گوونلیک ریسک‌لرینه قارشی حقوق چرچیوه‌سینده گؤرولن تدبیرلرین گئنیش شکیلده موذاکیره ائدیلدیگی بیلدیریلیر.
فتح الله چی ترور تشکیلاتی/ پارالل دؤولت یاپیلانماسینین (فتو/پ.د.ی)، پ.ک.ک و داعش ترور تشکیلات‌لاری ایله موباریزه باشدا اولماقلا، کئچن ایل تؤره‌دیلن ترور حادثه لری باره‌ده ایللیک راپورون وئریلدیگی قئید اولونان بیاناتدا: "ایستانبول، کایسری و ایزمیردکی منفور ترور حادثه لری، روسیا بویوک ائلچیسینی هدف آلان سوء- قصد و ایستانبولدا یئنی ایل گئجه‌سی تؤره‌دیلن خاین سالدیری، اداری و عدلی اورقان‌لاری طرفین‌دن آپاریلان سوروشدورمالار نظره آلینماقلا، هرطرفلی موذاکیره اولوندو و سالدیریلار شدتله قیناندی.
اؤلکه‌میزین اوزلشدیگی آسیمتریک سالدیری لارا قارشی، یورت ایچینده و یورت دیشیندا لازیم اولان هر نوع تدبیرین گؤرولمه‌سی مسئله‌سینده کی قرارلی لیغیمیز تصدیق ائدیلدی. بولوجو ترور تشکیلات‌لاری و اونلارین قول‌لاری طرفین‌دن توره دیلن خاین سالدیریلار تورکیه‌نین اولوسلار آراسی توپلوما آچیقلادیغی تزلری‌نین دوغرولوغونو بیر داها اثبات دئتدی"دئییلیر.
بیاناتدا ترور تشکیلات‌لاری ایله موباریزه‌ده تورکیه‌نین توتدوغو حاقلی موقع‌نین اولوسلار آراسی سویه‌ده داها فعال شکیلده ایضاح ائدیلمه‌سی‌نین واجیب‌لیگی‌نین وورغولاندیغی قئید ائدیلیر.
دینی، مذهبی، ائتنیک آنلاییش و حساس لیقلاری استثمار ائدن ترور تشکیلات‌لاری و اونلاری دستکله‌ین مرکزلرله آیری-سئچکی‌لیک ائدیلمه‌دن موباریزه‌یه عزم و قطعیت ایله داوام ائدیله جگی ایفاده ائدیلن بیاناتدا پ.کا.کا-نین سوریه قولو پ.ی.د-یه سلاح یاردیمی موضوع سوندا خبردارلیق‌لار دا واردی.
سوریه و عراق-داکی سون پروسئس‌لرین ده اطراف‌لی شکیلده دیرلندیریلدیگی، بو اؤلکه‌لردن قایناق‌لانان ترور تهدیدلری‌نین تورکیه‌نین و بولگه نین گوونلیکی و ثابت‌لیگینه تأثیرلری‌نین ده موذاکیره اولوندوغو بیلدیریلن بیاناتدا تورکیه‌نین سوریه-ده آتشکه‌سین قورونماسی و گوجلندیریلمه‌سی، سیاسی کئچید پروسئسی‌نین باشلانیلماسی ایله باغلی مسئولیت‌لرینی یئرینه یئتیرمه‌یه داوام ائدجگی قئید اولونور.
سوئیس-ین ژنو شهرینده کئچیریلن قیبریس دانیشیق‌لاری‌نین دا موذاکیره اولوندوغو توپلانتیدا قوزیی قیبریس تورک جمهوریتی‌نین حقوق و منافع‌لری‌نین قورونماسی اوچون آتیلا‌جاق آددیم‌لار دیرلندیریلدی.
توپلانتیدا میانمار-دا آراکان مسلمان‌لاری‌نین وضعیتی ده موذاکیره اولوندو، اینسانی یاردیم‌لارین آرتیریلا‌راق داوام ائتمه‌سی‌نین واجیب‌لیگی وورغولاندی.
